Υπερπλασία του ενδομητρίου – state– of – the – art– ανασκόπηση της βιβλιογραφίας
Creators: name: Ζαχομήτρος, Φώτιος Στέφανου
Publisher: name: Aristotle University of Thessaloniki
Year: 2024
Subjects: Υπερπλασία ενδομητρίου
Ενδομητριοειδή ενδοεπιθηλιακή νεοπλασία
Καρκίνος ενδομητρίου
Endometrial hyperplasia
Endometrial intraepithelial neoplasia
Endometrial carcinoma

description: Εισαγωγή: Η ανώμαλη κολπική αιμορραγία και η κολπική αιμορραγία μετά την εμμηνόπαυση αποτελούν το πρώτο σύμπτωμα για την παθολογία του ενδομητρίου και περίπου 10-20% των γυναικών με αιμορραγία μετά την εμμηνόπαυση θα αναπτύξουν είτε υπερπλασία είτε καρκίνο. Για αυτόν τον λόγο η άμεση αξιολόγηση οποιασδήποτε ανώμαλης κολπικής αιμορραγίας είτε με βιοψία είτε με την χρήση απεικονιστικών μεθόδων είναι απαραίτητη. Σκοπός: Σκοπός της παρούσας βιβλιογραφικής ανασκόπησης είναι η αναζήτηση των αιτιών και των παραγόντων κινδύνου για την υπερπλασία του ενδομητρίου. Θα γίνει περιγραφή των ιστολογικών τύπων αυτής της παθολογίας του ενδομητρίου όπως επίσης θα αναφερθεί η πρόσφατη σταδιοποίηση, οι υπότυποι της υπερπλασίας του ενδομητρίου, η συσχέτιση με την κακοήθεια όπως και οι θεραπευτικές επιλογές που υπάρχουν. Μεθοδολογία: Έγινε αναζήτηση, συλλογή και περιγραφική ανασκόπηση των πιο πρόσφατων δημοσιεύσεων στην διεθνή βιβλιογραφία που σχετίζονται με την υπερπλασία του ενδομητρίου. Κυρίως έγινε ανασκόπηση των άρθρων που αφορούν την άτυπη υπερπλασία του ενδομητρίου και την ενδομητριοειδή ενδοεπιθηλιακή νεοπλασία και ειδικότερα των ιστολογικών τύπων της υπερπλασίας, την συσχέτιση της με τον καρκίνο του ενδομητρίου και την θεραπεία. Η αναζήτηση έγινε στις βάσεις δεδομένων Pubmed-ncbi.nih.gov και Uptodate με την χρήση των παρακάτω λέξεων κλειδιών: endometrial hyperplasia , endometrial intraepithelial neoplasia, endometrial carcinoma Ταξινόμηση και ιστολογικοί τύποι: Ο Παγκόσμιος Οργανισμός Υγείας πρότεινε τις ακόλουθες κατηγορίες. Το φυσιολογικό ενδομήτριο – κατά την διάρκεια του φυσιολογικού εμμηνορρυσιακού κύκλου το ενδομήτριο είναι πολλαπλασιαστικό στην ωοθυλακική φάση και εκκριτικό στην ωχρινική φάση και δεν παρουσιάζει αυξημένη συγκέντρωση αδένων εντός του στρώματος. Την υπερπλασία χωρίς ατυπία όπου παλαιότερα αυτός ο όρος αναφέρονταν ως απλή ή σύνθετη υπερπλασία χωρίς ατυπία όπου η αναλογία αδένων - στρώματος μπορεί να αυξάνεται αλλά δεν υπάρχουν άτυπα πυρηνικά χαρακτηριστικά. Η τελευταία κατηγορία είναι η άτυπη υπερπλασία (ενδομητριοειδή ενδοεπιθηλιακή νεοπλασία) όπου παλαιότερα αφορούσε την απλή ή σύνθετη ατυπία με υπερπλασία. Στην υπερπλασία με ατυπία η αναλογία αδένων και στρώματος αυξάνεται με αποδιοργάνωση των αδένων, κυτταρικές μιτώσεις και πυρηνική ατυπία. Συμπεράσματα: Η ενδομήτρια υπερπλασία ορίζεται ως ο πολλαπλασιασμός των ενδομήτριων αδένων και τυπικά κατηγοριοποιείται σε δύο ομάδες : την υπερπλασία χωρίς ατυπία και την υπερπλασία με ατυπία .Η συνεχή έκθεση σε οιστρογόνα που δεν αντιρροπείται από προγεστερόνη αποτελεί την κύρια αιτία της υπερπλασίας. Οι κυριότεροι παράγοντες κινδύνου είναι η παχυσαρκία, η ατοκία, οι διαταραχές της εμμηνορρυσίας, το σύνδρομο των πολυκυστικών ωοθηκών και κάποια γενετικά σύνδρομα όπως είναι το σύνδρομο Lynch. Η κύρια συμπτωματολογία της υπερπλασίας είναι η κολπική αιμορραγία και είναι πιο συχνή σε περιεμμηνοπαυσιακές και σε πρώιμα εμμηνοπαυσιακές γυναίκες. Σε ποσοστό έως και 40% συνυπάρχει με καρκίνο του ενδομητρίου. Η επιλογή της κατάλληλης θεραπευτικής προσέγγισης βασίζεται στον τύπο της υπερπλασίας, στον κίνδυνο για εξαλλαγή σε κακοήθεια, στην εμμηνοπαυσιακή κατάσταση, στην ηλικία και στην επιθυμία για διατήρηση της γονιμότητας. Στην υπερπλασία χωρίς ατυπία συστήνεται είτε η θεραπεία με προγεστερόνη καθώς μειώνει τον κίνδυνο για εξαλλαγή σε καρκίνο σε 2% στα 10 έτη είτε η υστερεκτομή. Στην υπερπλασία με ατυπία ο κίνδυνος για εξαλλαγή σε καρκίνο του ενδομητρίου φτάνει το 40% σε διάστημα 20 ετών και σε ποσοστό 40% μπορεί να συνυπάρχει με καρκίνο του ενδομητρίου για αυτό συστήνεται στις γυναίκες που έχουν ολοκληρώσει τον οικογενειακό τους προγραμματισμό να υποβάλλονται σε υστερεκτομή.
description: Introduction: Abnormal vaginal bleeding and postmenopausal vaginal bleeding are the first symptom for endometrial pathology, and approximately 10-20% of women with postmenopausal bleeding will develop either hyperplasia or cancer. For this reason, immediate evaluation of any abnormal vaginal bleeding either by biopsy or using imaging methods is essential. Aim: The aim of this literature review is to search for the causes and risk factors for endometrial hyperplasia. The histological types of this endometrial pathology will be described as well as recent staging, subtypes of endometrial hyperplasia, association with malignancy as well as treatment options. Methodology: The most recent publications in the international literature related to endometrial hyperplasia were searched, collected and descriptively reviewed. Articles dealing with atypical endometrial hyperplasia and endometrial intraepithelial neoplasia and in particular the histological types of the hyperplasia, its association with endometrial cancer and treatment were mainly reviewed. The Pubmed-ncbi.nih.gov and Uptodate databases were searched using the following keywords: endometrial hyperplasia, endometrial intraepithelial neoplasia, endometrial carcinoma Classification and histological types: The World Health Organization proposed the following categories. The normal endometrium – during the normal menstrual cycle the endometrium is proliferative in the follicular phase and secretory in the luteal phase and does not show an increased concentration of glands within the stroma. Hyperplasia without atypia where this term was previously referred to as simple or complex hyperplasia without atypia where the glandular-to-stromal ratio may be increased but there are no atypical nuclear features. The last category is atypical hyperplasia (endometrial intraepithelial neoplasia) where previously it referred to simple or complex atypia with hyperplasia. In hyperplasia with atypia the ratio of glands to stroma is increased with glandular disorganization, cellular mitoses and nuclear atypia. Conclusions: Endometrial hyperplasia is defined as the proliferation of endometrial glands and is typically categorized into two groups: hyperplasia without atypia and hyperplasia with atypia .Continuous exposure to estrogen that is not compensated by progesterone is the main cause of hyperplasia. The main risk factors are obesity, menstrual disorders, polycystic ovary syndrome and some genetic syndromes such as Lynch syndrome. The main symptom of hyperplasia is vaginal bleeding and is more common in perimenopausal and early menopausal women. In up to 40% it coexists with endometrial cancer. The choice of the appropriate therapeutic approach is based on the type of hyperplasia, the risk of transformation to malignancy, the menopausal status, the age and the desire to preserve fertility. In hyperplasia without atypia, either progesterone therapy is recommended as it reduces the risk of transformation to cancer to 2% at 10 years, or hysterectomy. In hyperplasia with atypia, the risk of transformation into endometrial cancer reaches 40% within 20 years and in 40% it can coexist with endometrial cancer, therefore it is recommended that women who have completed their family planning undergo a hysterectomy.